Diari Oficial de la Generalitat Valenciana


Sumari del DOGV 3906, del 28-12-2000 (2000/10537)

ACORD de 22 de desembre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Atzeneta d'Albaida.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3906

Data del DOGV
:   28-12-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/10207


Data del document
:   22-12-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Atzeneta d'Albaida
    * administració local
    * expropiació

ACORD de 22 de desembre de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Atzeneta d'Albaida. [2000/F10552]
  
El Govern Valencià, en la reunió del dia 22 de desembre de 2000, adoptà l'acord següent:
  
L'Ajuntament d'Atzeneta d'Albaida, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'annex I al projecte d'urbanització de la zona A industrial d'Atzeneta d'Albaida, col·lector d'aigües pluvials al polígon industrial.
  
Aquesta declaració d'urgent ocupació es justifica per les raons següents:
  
L'obra d'annex I al projecte d'urbanització de la zona A industrial d'Atzeneta d'Albaida, col·lector d'aigües pluvials al polígon industrial, ha de realitzar-se amb celeritat, ja que l'obra ha de quedar acabada abans que acabe el termini de lliurament pel contractista d'aquestes, cosa que justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Atzeneta d'Albaida per a l'execució del projecte d'annex I al projecte d'urbanització de la zona A industrial d'Atzeneta d'Albaida, col·lector d'aigües pluvials al polígon industrial.
  
Relació de béns afectats
  
Polígon/Parcel·la: 1/156-B.
  
Superfície: 8.361 m².
  
Superfície a expropiar: 536 m².
  
Naturalesa: rústica.
  
Cultiu: oliveres secà.
  
Propietaris: Juan Soler Montaner i Encarnación Nácher Martínez.
  
Valor d'expropiació: 192.919 PTA.
  
Polígon/Parcel·la: 1/157.
  
Superfície: 3.148 m².
  
Superfície a expropiar: 80 m².
  
Naturalesa: rústica.
  
Cultiu: oliveres regadiu.
  
Propietària: Rafaela Pilar Pla Reig.
  
Valor d'expropiació: 16.969 PTA.
  
El present acord s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora al·legacions només a l'efecte d'esmenar possibles errors que s'hagen produït en detallar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat un recurs administratiu potestatiu de reposició no es podrà interposar un recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que s'ha establit en els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen interposar qualsevol altra via que estimen oportuna.
  
València, 22 de desembre de 2000
  
El conseller secretari del Govern Valencià,